OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 1 Pv 270/16/7707	Prešov 27.05.2016 
EEČ: 2-58-198-2016

U Z N E S E N I E

Trestná vec:	obv. XXXXX 
Trestný čin:	Prečin Sprenevera podľa § 213 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov 
Rozhodol: 	prokurátor Okresnej prokuratúry Prešov 
Podľa § 215 odsek 2 písmeno a Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Sprenevera podľa § 213 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov 

na tom skutkovom základe, že:
v presne nezistenom čase v roku 2002 ako majiteľ agentúry XXXXX realitná agentúra so sídlom naposledy v Prešove na ul. XXXXX po vykonaní odpredaju 2 bytov navrhol XXXXX, v rámci služieb kancelárie vyplatenie dane z predaja nehnuteľností, s čím tento súhlasil a po vypočítaní dane v sume 8.400,- Sk (196,73,- eur) a 10.200,- Sk (238,88,- eur) za oba byty, tieto sumy XXXXX obvinenému okamžite v kancelárii vyplatil, o čom obdŕžal príjmový a pokladničný doklad, obvinený však daň neuhradil a peniaze, ktoré mu boli zverené si prisvojil a nevrátil, čím tak svojim konaním spôsobil XXXXX, nar. XXXXX v Levoči, trvale bytom XXXXX, Prešov škodu vo výške 18.600,- Sk (435,14,- eur)  
trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený.  
 
Odôvodnenie:
Uznesením povereného príslušníka OR PZ Prešov, pod ČVS: XXXXX z 13.04.2006 bolo podľa  § 199 ods. 1 Trestného poriadku začaté trestné stíhanie vo veci a dňa 17.08.2006 bolo podľa § 206 ods. 1 Trestného poriadku vznesené XXXXX obvinenie pre trestný čin sprenevery podľa § 248 ods. 1 Trestného zákona účinného do 31.12.2005, ktorého sa mal obvinený dopustiť tak, ako je to uvedené vo výrokovej časti tohto uznesenia.

	Dňa 14.08.2015 bolo uznesením sudcu pre prípravné konanie pod sp. zn. 0Tp 840/2015 rozhodnuté ustanovení opatrovníka pre poškodeného a to XXXXX, probačnú a mediačnú úradníčku.

	Opatrením súdu zo dňa 28.04.2016 pod sp. zn. XXXXX bol obvinenému ustanovený obhajca XXXXX  z dôvodov uvedených v § 37 ods. 1 písm. a) Trestného poriadku.

	Z obsahu vyšetrovacieho spisu však bolo zistené, že obvinený bol rozsudkom Okresného súdu Prešov pod sp. zn. XXXXX zo dňa 03.06.2014, právoplatným dňa 19.06.2014 odsúdený za trestný čin sprenevery podľa § 248 ods. 1, 2 Trestného zákona účinného do 31.12.2005 a iné na trest odňatia slobody nepodmienečne vo výmere 6 rokov so zaradením do 1 NVS.

	Podľa § 248 ods. 1 Trestného zákona účinného do 31.12.2005 možno za trestný čin sprenevery uložiť trest odňatia slobody až na 2 roky alebo zákaz činnosti, alebo peňažný tres, alebo prepadnutie veci.

	Dňa 19.05.2016 bol tunajšej prokuratúre predložený vyšetrovací spis  v zmysle § 209 ods. 1 Trestného poriadku s návrhom na zastavenie trestného stíhania.
	
	Vzhľadom na skutočnosť, že obvinenému bol predchádzajúcim rozsudkom uložený nepomerne vyšší trest ako ten, ktorý mu na základe tohto trestného stíhania hrozil, nebolo potrebné podávať na obvineného obžalobu a domáhať sa trestu, ktorý nedosahuje výmeru trestu skôr uloženého a navyše treba brať zreteľ aj na dobu spáchania skutku z roku 2002, teda od spáchania skutku ubehlo vzhľadom na skutočnosť, že trestné stíhanie bolo uznesením vyšetrovateľa viackrát prerušené už 14 rokov.
	
	Podľa § 215 ods. 2 písm. a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

	Vzhľadom na  vyšetrovaním zistené skutočnosti a vyššie rozpísané dôvody považujem za preukázané, že trest, ktorý bol obv. XXXXX predchádzajúcim rozhodnutím uložený je dostatočný a svoje rozhodnutie tým považujem za náležite odôvodnené.

Týmto rozhodnutím nie sú dotknuté práva poškodeného na náhradu spôsobenej škody, ktoré si môže uplatniť na príslušnom súde v rámci občianskoprávneho konania. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá. 

JUDr. Martin Soták 
prokurátor